Diari Oficial de la Generalitat Valenciana


Sumari del DOGV 5131, del 09-11-2005 (2005/11296)

RESOLUCIÓ de 31 de maig de 2005, del conseller de Territori i Habitatge, per la qual s'aprova definitivament l'homologació i el Pla de reforma interior del c/ Mare de Déu de Sales, Archena, Vicente Blasco García, Alcàsser i Camí Vell de Xirivella del municipi de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5131

Data del DOGV
:   09-11-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/11405


Data del document
:   31-05-2005

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Xirivella
    * Alcàsser
    * pla d'urbanisme

RESOLUCIÓ de 31 de maig de 2005, del conseller de Territori i Habitatge, per la qual s'aprova definitivament l'homologació i el Pla de reforma interior del c/ Mare de Déu de Sales, Archena, Vicente Blasco García, Alcàsser i Camí Vell de Xirivella del municipi de València. [2005/X11830]
  
Vist l'expedient d'homologació i el Pla de reforma interior del c/ Mare de Déu de Sales, Archena, Vicente Blasco García, Alcàsser i Camí Vell de Xirivella, remés per l'Ajuntament de València, i de conformitat amb els següents,
  
Antecedents de fet
  
Primer. El projecte es va sotmetre a informació pública, i es va inserir l'anunci en el DOGV núm. 4178 de data 29 de gener de 2002, i en el periòdic Levante, de data 25 de gener de 2002.
  
Durant la tramitació municipal es van presentar diverses al·legacions que van ser resoltes per l'Ajuntament, i algunes es van estimar en el sentit d'excloure les parcel·les de l'àmbit de l'actuació.
  
L'aprovació provisional es va produir per acord plenari de 30 de gener de 2004, i es va adjudicar la condició d'urbanitzador a la mercantil PROARA, SA. Per Resolució de l'alcaldia de 5 de maig de 2004, es van considerar esmenades les deficiències del projecte tècnic i incorporades les correccions imposades en l'acord d'aprovació provisional.
  
Segon. El municipi de València compta amb Pla general aprovat pel conseller d'Obres Públiques i Urbanisme el 28 de desembre de 1988.
  
Tercer. La Comissió Territorial d'Urbanisme de València, en sessió celebrada el 14 d'abril de 2005, va acordar informar favorablement sobre l'homologació i el Pla de reforma interior del c/ Mare de Déu de Sales de València, i elevar l'expedient al conseller de Territori i Habitatge que proposa la seua aprovació definitiva.
  
Fonaments jurídics
  
Primer. La tramitació ha sigut correcta, conforme al que establix l'art. 52, en relació amb la Disposició transitòria primera, apartat 2, de la Llei 6/1994, de 15 de novembre, de la Generalitat Valenciana, reguladora de l'activitat urbanística, i en el punt III de la Instrucció de planejament 1/1996, sobre l'homologació de plans d'urbanisme a l'esmentada llei.
  
Segon. La documentació està completa i la tramitació ha sigut correcta, d'acord amb el que preveuen els articles 52 i concordants de la Llei reguladora de l'activitat urbanística (en endavant LRAU).
  
Tercer. El Pla de reforma interior (en endavant PRI) afecta un àmbit de 4.472'93 m², situat a la illa de cases que delimiten els carrers Alcàsser, Vicente Blasco García i Camí Vell de Xirivella, en el límit amb el terme de Mislata. Es tracta de sòl urbà d'ús residencial, zona eixamplament, que actualment està ocupat per edificacions de baixa altura, en parcel·les irregulars, en situació de fora d'ordenació moltes d'aquestes per ocupar sòl de destinació pública. En concret, l'objecte del PRI és delimitar una unitat d'execució per a possibilitar així la urbanització completa de l'àmbit a través d'una actuació integrada, l'obertura del c/ Mare de Déu de Sals i l'eliminació de l'embús existent en el c/ Vicente Blasco García. L'ordenació proposada no modifica les determinacions del Pla general quant a edificabilitat, alineació i altures. L'àrea de repartiment s'amplia incorporant 234'35 m² de superfície ocupada pel c/ Alcàsser, que està pendent de la seua cessió formal a l'Ajuntament.
  
El resum numèric de l'ordenació es resumix en el quadre següent:
  
Unitat d'execució un PRI de millora Mare de Déu de Sales:
  
Sup. total unitat 4.472,93 m²
  
Parcel·les d'ús residencial 2.332'32 m²
  
Sòl dotacional públic
  
Xarxa viària i aparcaments 2.140'61 m²
  
Característiques de la unitat delimitada:
  
Superfície m² àrea de repartiment 4.707'28 m²S
  
Dotacions m² 2.374'96 m²S
  
Ap. objectiu m²T 15.100'31 m²T
  
Superfície parcel·les privades 2.332'32 m²
  
Ap. tipus unitat m²T/ m²S 3'20638 m²T/ m²T
  
Quart. L'article 118 del Reglament de planejament de la Comunitat Valenciana (RPCV), disposa que per mitjà de Pla de reforma interior poden esmenar-se les insuficiències d'un pla general que no haja delimitat unitat d'execució, l'adequada urbanització de la qual convinga realitzar per mitjà d'actuacions integrades, per ser tècnicament impossible o inadequat efectuar-la per mitjà d'actuació aïllada.
  
Aquest precepte habilita expressament al Pla de reforma interior per a delimitar unitats d'execució complementant així les previsions del Pla general. D'altra banda, no s'observa inconvenient legal en el projecte presentat a la llum de les atribucions concedides a l'administració Autonòmica per l'article 40 LRAU, per la qual cosa procedix atorgar l'aprovació definitiva.
  
Cinqué. El conseller de Territori i Habitatge és l'òrgan competent per a l'aprovació definitiva de plans de municipis de més de 50.000 habitants, de conformitat amb el que disposa l'article 6-e del Decret 201/2003, de 3 d'octubre, del Consell de la Generalitat Valenciana, pel qual s'aprova el Reglament dels òrgans urbanístics de la Generalitat Valenciana.
  
Vistos els preceptes legals citats i la resta de disposicions de general i de pertinent aplicació, de conformitat amb l'acord de la Comissió Territorial d'Urbanisme de València, resolc:
  
Aprovar definitivament l'homologació i el Pla de reforma interior del c/ Mare de Déu de Sales, Archena, Vicente Blasco García, Alcàsser i Camí Vell de Xirivella del municipi de València.
  
Contra la present resolució, que posa fi a la via administrativa, es pot interposar recurs potestatiu de reposició en el termini d'un mes, davant el conseller de Territori i Habitatge, o bé recurs contenciós administratiu, davant la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveu l'art. 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament d'òrgans urbanístics de la Generalitat, i art. 10 i 46 de la Llei reguladora de la jurisdicció contenciosa administrativa, de 13 de juliol de 1998. Tot això, sense perjudici que puga exercir qualsevol altre recurs que estime oportú.
  
València, 31 de maig de 2005.- El conseller: Rafael Blasco Castany.